Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку инспекторите за социјална заштита Садат Нуредини со службена легитимација број 28-0018 и Томислав Цветковски со службена легитимација број 28-0004 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на ул,,Мајор Чеде Филиповски,, број 19, Гостивар, застапуван од ВД Директорот Балентина Вељаноска со Записник ИП1 број 16-4 од 28.11.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,,број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се изрекува **ОПОМЕНА** на Валентина Вељаноска, ВД Директор на ЈУ Меѓуопштински центар за социјална работа Гостивар (во натамошниот текст: Центарот), за да ги отстрани констатираните неправилности утврдени со записник број ИП1 16-14 од 28.11.2024 година, односно да постапи во целост по определените инспекциски мерки под точка 1, 2, 3, 4, 7, 8, 9 од решението ИП1 брoj 16-4 од 14.06.2024 година:

 **1.** Центарот, по поднесено барање за користење на услугата помош и нега во домот, да бара од барателот да достави медицинска документација, односно отпусно писмо со специјалистички извештај или наод и мислење за видот и степенот на попреченоста за барателот и неговиот брачен другар, родителите, децата и други роднини со кои живее во заедничко домакинство, согласно член 75 од Законот за социјалната заштита и член 16 став 1 алинеја 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23),

**Рокот за извршување на изречената инспекциска мерка изнесува 60 дена од денот на приемот на решението.**

 **2.** Центарот, во постапката за остварување на услугата помош и нега во домот, да обезбедува доказ од корисникот дека живее сам и дека помошта во домот не можат да ја обезбеди неговиот брачен другар, родители или деца, заради заснован работен однос, односно да обезбедува извод од матичната книга на родени/умрени, потврда за заснован работен однос, согласно член 75 од Законот за социјалната заштита и член 3 став 2 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23)

**Рокот за извршување на изречената инспекциска мерка изнесува 60 дена од денот на приемот на решението.**

**3.** Центарот, односно стручниот работник, при непосредниот увид во домот на корисникот за проверка на доставеното мислење од матичниот лекар изготвено врз основа на извршената проценка на степенот на намаленост на функционалниот капацитет за остварување на основните активности (Индекс КАЦ), во случај на несогласување меѓу проценката на матичниот лекар и проценката на стручниот работник, да бара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 60 дена од денот на приемот на решението.**

**4.** Центарот, односно стручниот работник да ги евидентира активностите преку кои се обезбедува услугата помош и нега во домот во Листа на активности, согласно член 75 од Законот за социјалната заштита и член 18 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот.

**Рокот за извршување на изречената инспекциска мерка изнесува 60 дена од денот на приемот на решението.**

 **5.** Центарот, по службена должност повремено, а најмалку еднаш годишно да врши непосреден увид во домаќинството, да го преиспитува постоењето на фактите и условите за стекнување и користење на услугата помош и нега во домот, согласно член 273 од Законот за социјалната заштита.

**Рокот за извршување на изречената инспекциска мерка изнесува 60 дена од денот на приемот на решението.**

 **6.** Центарот, да ги преиспита сите донесени решенија за остварување на услугата, со кои истата е обезбедена на корисници кои живеат во заедничко домакинство со лице со заснован работен однос, правилно и целосно да ја утврди фактичката состојба, по што ќе донесе ново соодветно решение, со кое во зависност од степенот на намаленост на функционалниот капацитет ќе го определи обемот на услугата пресметан во часови, согласно член 75 и 77 од Законот за социјалната заштита и член 3 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

**Рокот за извршување на изречената инспекциска мерка изнесува 60 дена од денот на приемот на решението.**

 **7.** Центарот, да го преиспита донесеното решение број 0905-42 од 01.02.2024 година за корисникот Б.К. и решението број 0905-17 од 01.02.2024 година за корисникот Ш. Ј. правилно и целосно да ја утврди фактичката состојба во однос на степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот, по што ќе донесе ново соодветно решение со кое ќе го определи обемот на услугата пресметан во вкупен број часови како збир од бројот на часови утврден за основните и инструменталните активности поединечно, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23).

 Центарот да ги преиспита сите донесени решенија за остварување на услугата, со кои истата е обезбедена во вкупен број часови кои не соодветствуваат со степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот, по што ќе донесе ново соодветно решение со кое ќе го замени претходно донесеното решение во спротивност со законот, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021, 75/23)

**Рокот за извршување на изречената инспекциска мерка изнесува 60 дена од денот на приемот на решението.**

 **8.** Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 2 од Законот за социјалната заштита, преку инспекторите за социјална заштита Садат Нуредини со службена легитимација број 28-0018 и Томислав Цветковски со службена легитимација број 28-0004 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар со седиште на ул.,,Мајор Чеде Филиповски,, број 19 Тетово застапуван од ВД Директорот Валентина Вељаноска.

Инспекторите за социјална заштита по извршен редовен инспекциски надзор во ЈУ Меѓуопштински центар за социјална работа Гостивар на ден 06.06.2024 година за отстранување на констатираните неправилности на записник ИП1 16-4 од 07.06.2024, донесоа решение број ИП1 16-4 од 14.06.2024 година со кое се определени мерки и рокови за постапување.

 На ден 27.11.2024 година инспекторите извршија контролен инспекциски надзор при кој утврдија дека Центарот не постапил во целост по решението број ИП1 16-4 од 14.06.2024 година, односно не постапил по определените мерки под точка 1, 2, 3, 4, 7, 8, 9 од цитираното решение на инспекторите за социјална заштита, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон),,

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,не постапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за социјална политика, демографија и млади под ИП1 број **16-4** на **06.12.2024** година.

 **Инспектори за социјална заштита:**

 **Садат Нуредини**

 **Томислав Цветковски**